1 161 проверки с констатирани 4 760 нарушения отчита Инспекцията по труда за осеммесечието – Радио "Плевен"
По малък брой нарушения на трудовото законодателство – 4 760 е установила Дирекция „Инспекцията по труда” – Плевен от началото на 2017 годината до края на август. Това съобщи на специална пресконференция днес Борис Петков, директор на плевенската Инспекция. И допълва, че това се дължи на по-малкия брой инспектори, с които разполага институцията. За осемте месеца са извършени 1 161 проверки. 127 от тях са по сигнали на граждани, а разкриваемостта на нарушенията е в същия порядък, както през 2016 година. За периода са съставени 127 акта за административни нарушения. При предписанията се запазва тенденцията за относително равен дял на тези за трудовите правоотношения и тези за безопасни условия на труд, докато при актовете съотношението е друго. Актовете за нарушени трудови правоотношения са 87. 50 са актовете за неплащането на труд. Три акта са съставени на работодатели за създаване на пречки на контролните органи. И трите са с максималната санкция от 20 000 лева.